Jeg forstår dit dilemma, og jeg tror ikke, at jeg havde fundet mig i det uden at blande mig. Det er ikke rimeligt, at en 20-årig ikke bidrager med noget og opfører sig, som om han bor på hotel. Alle skal bidrage Jeg synes, du skal tage fat i din mand endnu engang og gøre det klart, at han må forlange mere af sin søn. Jeg tror egentlig, at sønnen gerne vil flytte, men ikke har råd på grund af de økonomiske problemer. Måske kan I hjælpe ham med at finde et sted at bo. Det er ikke, fordi I skal smide ham ud, men jeg fornemmer som nævnt, at han selv gerne vil videre. Først og fremmest skal han dog indordne sig under husreglerne, så alle bidrager. Jeg sender god vind i jeres retning.